کروناویرس؛ افغانستان کې مثبتې پېښې څه باندې ۳۱زرو ته لوړې شوې
د افغانستان روغتیا وزارت په تیرو ۲۴ساعتونو کې په دغه هیواد کې د کرونا ویروس ۲۷۱ مثبتې پېښې ثبت شوي دي.
دغه نوې مثبتې د افغانستان په ۱۶ ولایتونو کې ثبت شوي دي. په دې سره په افغانستان کې د کرونا ویروس د مثبتو پېښو شمېر ۳۱۲۳۸ته پورته شو. روغتیا وزارت نن دوشنبه جون ۲۹ (چنګاښ ۹) رسنیو ته ویلي چې په تیره یوه شپه او ورځ کې د کروناویروس د ۷۶۱ مشکوکو سمپلونو معاینات شوي چې ۲۷۱ مثبت او پاتې منفي ثابت شوي دي. له یادو پېښو څخه ۱۳۰ په کابل، ۳۰ په هرات، ۱۲ په کندهار، ۲۸ بلخ، ۳ ننګرهار، ۱۴ تخار، ۱۳ بامیان، ۷ بغلان، ۴ بادغیس، ۱۲ نیمروز، ۱ میدان وردګ، ۱ بدخشان، ۵ لغمان، ۴ هلمند، ۵ پنجشیر او ۲ هم په زابل ولایت کې ثبت شوي دي. روغتیا وزارت په تیره یوه شپه او ورځ کې په څلو ولایتونو کابل، هرات، ننګرهار او پروان ولایتونو کې د کرونا ویروس له امله د ۱۲ تنو و مړینې خبر هم ورکړی دی. په دې سره په افغانستان کې د کروناویروس په وجه د ټولو مړو شوو کسانو شمېر ۷۳۳ تنو ته لوړ شو. همدارنګه په پنځو ولایتونو کې له کروناویروس څخه۱۳۳۰ تنه بیرته جوړ شوي چې په دې سره د ټولو روغ شوو کسانو شمېر ۱۳۹۳۴تنو ته ورسېد. د یادو کسانو تر ټولو زیات چې ۱۰۵۷ تنه کیږي یوازې په کابل ولایت کې روغ شوي دي. کرونا ویروس د لومړي ځل لپاره د ۲۰۱۹ کال په ډسمبر میاشت کې د چین د هوبي ایالت په ووهان ښار کې پیدا شو. د امریکا د جانس هاپګینز پوهنتون د معلوماتو په اساس د نن دوشنبې تر غرمې جون ۲۹(چنګاښ۹) پورې په نړۍ کې ۵۰۱۹۳۹تنه د یادو ویروس له امله مړه شوي او څه باندې۱۰ میلیونه نور په اخته شوي دي.